2

รายงานการประชุมสภา อบต.ชะอวด
สมัยสามัญ สมัยที่ 3 (ครั้งที่ 1)ประจำปี 2558
วันที่ 14 สิงหาคม 2558 เวลา 09.30 น.
ณ ห้องประชุมสภาองค์การบริหารส่วนตำบลชะอวด (สวนสมเด็จเจ้าฟ้าจุฬาภรณ์)
ผู้ที่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายวิเชียร  สงเสน
	ประธานสภา อบต.
	วิเชียร  สงเสน
	

	2
	นายวิรัตน์  ชูเขียน
	รองประธานสภา อบต.
	วิรัตน์  ชูเขียน
	

	3
	นายประภาส  แนมใส
	ส.อบต.หมู่ที่ 10
	ประภาส  แนมใส
	

	4
	นายปรีดี  จันทร์แก้ว
	ส.อบต.หมู่ที่ 2
	ปรีดี  จันทร์แก้ว
	

	5
	นายธนากร  อุ่นสุข
	ส.อบต.หมู่ที่ 9
	ธนากร  อุ่นสุข
	

	6
	นายประภาศ  อินทร์ศวร
	ส.อบต.หมู่ที่ 4
	ประภาศ  อินทร์ศวร
	

	7
	นายประไพ  คงทอง
	ส.อบต.หมู่ที่ 2
	ประไพ  คงทอง
	

	8
	นายภิรมย์  นนทเสน
	ส.อบต.หมู่ที่ 8
	ภิรมย์  นนทเสน
	

	9
	นายเสถียร  วันรัตน์
	ส.อบต.หมู่ที่ 3
	เสถียร  วันรัตน์
	

	10
	นายอดุล  หนูเดช
	ส.อบต.หมู่ที่ 4
	อดุล  หนูเดช
	

	11
	นายโสพล  สงสว่าง
	ส.อบต.หมู่ที่ 8
	โสพล  สงสว่าง
	

	12
	นายจรุง  ปิยวิทย์
	ส.อบต.หมู่ที่ 9
	จรุง  ปิยวิทย์
	

	13
	นายสุวิทย์  รักรอด
	ส.อบต.หมู่ที่ 7
	สุวิทย์  รักรอด
	

	14
	นางสุจินต์  ทองอำนาจ
	ส.อบต.หมู่ที่ 6
	สุจินต์  ทองอำนาจ
	

	15
	นายโชคดี  แพรกทอง
	ส.อบต.หมู่ที่ 5
	โชคดี  แพรกทอง
	

	16
	นายทวี  ภารชาตรี
	ส.อบต.หมู่ที่ 5
	ทวี  ภารชาตรี
	

	17
	นายนิพนธ์  สุขขนาน
	ส.อบต.หมู่ที่ 3
	นิพนธ์  สุขขนาน
	

	18
	นายเล็ก  สุขเนาวรัตน์
	ส.อบต.หมู่ที่ 1
	เล็ก  สุขเนาวรัตน์
	

	19
	นายรณรงค์  เกื้อสังข์
	ส.อบต.หมู่ที่ 1
	รณรงค์  เกื้อสังข์
	

	20
	นายสมบูรณ์  จันทร์แก้ว
	ส.อบต.หมู่ที่ 7
	สมบูรณ์  จันทร์แก้ว
	

	21
	นายคำนึง  จันทร์คง
	เลขานุการสภา อบต.
	คำนึง  จันทร์คง
	





ผู้ที่เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายบุญฤทธิ์  แคล้วแก้ว
	นายก อบต.
	บุญฤทธิ์  แคล้วแก้ว
	

	2
	ส.ต.อ.ยงยศ  ดำมี
	รองนายก อบต.
	ยงยศ  ดำมี
	

	3
	นายชาญณรงค์  สมทอง
	เลขานุการ นายก อบต.
	ชาญณรงค์  สมทอง
	

	4
	นายวิสุทธิ์  เกื้อสังข์
	รองปลัด อบต.
	วิสุทธิ์  เกื้อสังข์
	

	5
	นายสุพจน์  สายฟอง
	ผู้อำนวยการกองช่าง
	สุพจน์  สายฟอง
	

	6
	นางยุพิน  ฉิมพลี
	ผู้อำนวยการกองคลัง
	ยุพิน  ฉิมพลี
	

	7
	นายจรัส   นิลทะรัตน์
	หัวหน้าสำนักงานปลัด
	จรัส   นิลทะรัตน์
	

	8
	นางเพ็ญศรี  ดวงจันทร์
	หัวหน้าส่วนการศึกษา
	เพ็ญศรี  ดวงจันทร์
	



	เปิดประชุม
	เวลา 09.30 น.
เมื่อถึงเวลาประชุม สมาชิกสภา อบต. พร้อมครบองค์ประชุม 
เลขาฯ สภา อบต. เชิญประธานสภา อบต.จุดธูปเทียนบูชาพระรัตนตรัย

	นายคำนึง  จันทร์คง
เลขานุการสภาฯ
	- อ่านประกาศสภา อบต. เรื่อง การเรียกประชุมสภา อบต.ชะอวด
สมัยสามัญ สมัยที่ 3 ประจำปี พ.ศ.2558
- เชิญประธานสภาฯ เปิดการประชุม และดำเนินการประชุมตามระเบียบวาระการประชุม

	นายวิเชียร  สงเสน
ประธานสภาฯ
	- กล่าวเปิดการประชุม และดำเนินการประชุมตามระเบียบวาระการประชุม 

	ระเบียบวาระที่ 1
	เรื่องที่ประธานแจ้งให้ที่ประชุมทราบ
(ไม่มี)

	ระเบียบวาระที่ 2
	รับรองรายงานการประชุมสภา อบต.ชะอวด สมัยสามัญ สมัยที่ 2 ประจำปี พ.ศ.2558(วันที่ 30มิถุนายน 2558)

	นายวิเชียร  สงเสน
ประธานสภาฯ
	เชิญประธานกรรมการตรวจรายงานการประชุมสภาฯ ครับ

	นายเล็ก  สุขเนาวรัตน์
ประธานกรรมการฯ
	ท่านประธานสภา และ ส.อบต.ชะอวดทุกท่าน
คณะกรรมการตรวจรายงานการประชุมสภาฯ ได้ตรวจแล้วเห็นว่าดำเนินการไปครบถ้วน ถูกต้องแล้วครับ

	นายวิเชียร  สงเสน
ประธานสภาฯ
	- ไม่ทราบท่านสมาชิกสภาฯ จะแก้ไข เพิ่มเติมประเด็นใดบ้าง เชิญครับ


	นายรณรงค์  เกื้อสังข์
ส.อบต. ม.1
	ท่านประธานสภา และ ส.อบต.ชะอวด ทุกท่าน
ขอแก้ไข หน้าที่ 5 ตรงท่านบี เป็นช่างบี และหน้าที่ 6 การเลือกกรรมการ
คนที่ 3 ผู้รับรอง นายประภาศ  แนมใสส.อบต. ม.4แก้เป็น 
นายประภาส  แนมใสส.อบต. ม.10

	นายวิเชียร  สงเสน
ประธานสภาฯ
	- ไม่ทราบท่านใดจะขอแก้ไข หรือเพิ่มเติมตรงไหนอีกบ้างครับ
- เมื่อไม่มี จะขอมติสภาฯ ใครรับรองรายงานการประชุมครั้งที่ผ่านมา
ขอให้ยกมือครับ


	มติที่ประชุม
	รับรองเป็นเอกฉันท์










	ระเบียบวาระที่ 3
	การพิจารณาร่างข้อบัญญัติงบประมาณรายจ่าย ประจำปีงบประมาณ
พ.ศ.2559


	
	วาระที่ 1 ขั้นรับหลักการ


	นายวิเชียร  สงเสน
ประธานสภาฯ
	เชิญท่านนายก อบต. ได้แถลงญัตติงบประมาณฯ พ.ศ.2559 ครับ

	นายบุญฤทธิ์  แคล้วแก้ว
นายกอบต. ชะอวด
	ท่านประธานสภาฯ ส.อบต ชะอวด ทุกท่าน
[bookmark: _GoBack]ตามที่ได้เสนอญัตติ ร่างข้อบัญญัติงบฯ พ.ศ.2559 และประธานสภาฯ บรรจุเข้าระเบียบวาระการประชุมวันนี้ ก็เป็นไปตามหลักการ และเหตุผลประกอบร่างข้อบัญญัติ ซึ่งตามระเบียบกระทรวงมหาดไทยว่าด้วยวิธีการงบประมาณของ อปท. พ.ศ.2541 และที่แก้ไขเพิ่มเติม กำหนดให้จัดทำงบฯ ประจำปีเพื่อใช้ในการดำเนินงานตามแผนงานภารกิจแต่ละด้าน ในอำนาจหน้าที่ของท้องถิ่น และให้ผู้บริหารเสนอต่อสภาฯ ภายใน 15 สิงหาคม จึงเสนอร่างข้อบัญญัติงบฯ พ.ศ.2559 เพื่อสภาฯ พิจารณาให้ความเห็นชอบต่อไป
     ตามร่างข้อบัญญัติ งบประมาณฯ พ.ศ.2559 จะประกอบด้วยเนื้อหา
3 ส่วนหลักๆ คือ
ส่วนที่ 1 คำแถลงประกอบงบประมาณฯ
1. สถานะการคลัง ปีงบฯ พ.ศ.2557 ณ วันที่ 30 กันยายน 2557
- เงินฝากธนาคารทั้งสิ้น     34,389,959.11 บาท
- เงินสะสม                   15,431,177.81 บาท
- ทุนสำรองเงินสะสม        15,899,484.06 บาท
2. การบริหารงบประมาณ ปีงบฯ พ.ศ.2557
- รายรับจริงทั้งสิ้น           33,047,130.36 บาท
- รายจ่ายจริง                                     24,366,033.17 บาท
3. คำแถลงประกอบงบประมาณฯ พ.ศ.2559
- ประมาณการรายรับ
1. รายได้จัดเก็บเอง      1,624,000 บาท
2. รายได้ที่รัฐบาลจัดเก็บ แล้วจัดสรรให้
    องค์กรปกครองส่วนท้องถิ่น 19,035,000บาท
3. รายได้ที่รัฐอุดหนุน                          12,341,000บาท
                            รวมทั้งสิ้น33,000,000บาท






- ประมาณการรายจ่าย
1. งบกลาง 1,683,590บาท
2. งบบุคลากร                                     9,818,080บาท
3. งบดำเนินการ14,203,730บาท
4. งบลงทุน5,181,600บาท
5. งบเงินอุดหนุน                        2,083,000บาท
6. งบรายจ่ายอื่นๆ                      30,000บาท
                            รวมทั้งสิ้น33,000,000บาท

ส่วนที่ 2เป็นการแยกงบประมาณ ในแต่ละด้านแผนงาน และงาน ดังนี้
1. ด้านบริหารงานทั่วไป
- แผนงานบริหารทั่วไป                               13,378,180 บาท
- แผนงานรักษาความสงบภายใน                        182,000 บาท
2. ด้านบริการชุมชน และสังคม
- แผนงานการศึกษา                                    4,974,720 บาท
- แผนงานสาธารณสุข                                     567,000 บาท
- แผนงานสังคมสงเคราะห์                               330,000 บาท
- แผนงานเคหะและชุมชน                             9,549,510 บาท
- แผนงานสร้างความเข้มแข็งของชุมชน                220,000 บาท
-แผนงานการศาสนาวัฒนธรรม และนันทนาการ     965,000 บาท
3. ด้านเศรษฐกิจ
- แผนงานการเกษตร                                   1,150,000 บาท
4. ด้านการดำเนินงานอื่น
- แผนงานงบกลาง                                      1,683,590 บาท

             รวมงบประมาณรายจ่ายทั้งสิ้น        33,000,000บาท

ส่วนที่ 3รายงานรายละเอียดประมาณการรายรับ และรายละเอียดประมาณการรายจ่าย งบฯ พ.ศ.2559
· ประมาณการรายรับ จะอธิบายในรายละเอียดการประมาณการรับไว้ ทุกหมวดรายได้ ซึ่งจะใกล้เคียงกับ รายรับจริงปีที่ผ่านมา
· รายละเอียดประมาณการรายจ่าย งบประมาณฯ พ.ศ.2559 ซึ่งจะแยกการตั้งจ่ายออกเป็น 4 หน่วยงาน คือ สำนักปลัดฯ ส่วนการศึกษา กองคลัง และกองช่าง




     ในแต่ละหน่วยงาน จะกำหนดตั้งจ่ายเป็นไปตามแผนงาน แยกงานต่างๆ และกำหนดเป็นหมวดรายจ่ายต่างๆ ตามรายละเอียดที่อยู่ในมือสมาชิกสภาฯ ทุกท่าน และจะมีรายจ่ายที่ไม่อยู่ในหน่วยงานใด จะตั้งจ่ายในแผนงานงบกลาง ทั้งนี้ การตั้งจ่ายงบประมาณ ก็เป็นไปตามแนวทางการตั้งงบประมาณฯ 
พ.ศ.2559 ทุกโครงการจะระบุว่าอยู่ในแผนพัฒนา อบต. และหนังสือสั่งการ ระเบียบที่เกี่ยวข้อง พร้อมรายละเอียดประมาณการ และแบบแปลน เพื่อสภาฯ จะได้ศึกษารายละเอียด และพิจารณาให้ความเห็นชอบต่อไปครับ

	นายวิเชียร  สงเสน
ประธานสภาฯ
	ตามที่ท่านนายก อบต. ได้ชี้แจงรายละเอียดของญัตติร่างข้อบัญญัติงบประมาณฯ พ.ศ.2559 ในวาระที่ 1 ขั้นรับหลักการ ก็ขอเชิญท่านสมาชิกสภาฯ ได้อภิปรายในหัวข้อ ประเด็นใดบ้าง เชิญครับ

	นายนิพนธ์  สุขขนาน
ส.อบต. ม.3
	ท่านประธานสภาฯ ส.อบต ชะอวด ทุกท่าน
ตามร่างข้อบัญญัติงบฯ ในแต่ละหมวดรายจ่ายถือว่าเหมาะสม แต่มีห่วงกองช่าง ค่าวัสดุก่อสร้าง 1 ล้านบาท จะเพียงพอหรือไม่ หน่วยงานอื่นก็เป็นการสมควรเพื่อบริการพี่น้องประชาชน ครับ

	นายเล็ก  สุขเนาวรัตน์
ส.อบต. ม.1
	ท่านประธานสภาฯ ส.อบต ชะอวด ทุกท่าน
ผมไม่ท้วงติงอะไรมาก คงมองในภาพรวมแต่โครงการทำถนนสายวุฒิวงศ์
หมู่ที่ 1 ต.ชะอวด ตั้งแต่จัดทำแผนพัฒนา อบต. พ.ศ.2557 ได้นำบรรจุไว้ 
รองบประมาณดำเนินการ และปีงบฯ 2559 คิดว่าได้รับการดำเนินการ 
แต่ไม่มีในร่างข้อบัญญัติงบฯ พ.ศ.2559 ก็ไม่รู้จะพูดคุยกับชาวบ้านอย่างไร หรือโทษใคร แต่ทั้งนี้ ก็หวังไว้ว่าจะได้ดำเนินการในปีงบฯ พ.ศ.2559 
ในโอกาสหน้า ครับ 

	นายโชคดี  แพรกทอง
ส.อบต. ม.5
	ท่านประธานสภาฯ ส.อบต ชะอวด ทุกท่าน
ในรายละเอียด รายจ่ายตามแผนงานสร้างความเข้มแข็งของชุมชน ตัวเลข 
1 แสน รวม 125,000 ซึ่งตัวเลขผิด และเอกสารรายละเอียดงบประมาณ การตั้งจ่ายรายการต่างๆ จะอ้างแผนพัฒนา อบต. แต่สมาชิกสภา อบต.
ผมเองยังไม่มีแผนพัฒนา ฉบับประกาศใช้เลย และการตั้งรายการจัดซื้อถังขยะอันตรายมีแนวทาง ลักษณะของการดำเนินการอย่างไร

	นายวิเชียร  สงเสน
ประธานสภาฯ
	ผมจะให้ผู้เกี่ยวข้องได้ชี้แจง พร้อมกันไปจะได้เข้าใจในรายละเอียดตรงกัน 
ก็เชิญรองปลัด อบต. ที่รับผิดชอบดูแลเรื่องการจัดการขยะครับ

	นายวิสุทธิ์  เกื้อสังข์
รองปลัด อบต.
	ท่านประธานสภาฯ  ส.อบต ชะอวด ทุกท่าน
ขอเรียนทำความเข้าใจ ในการจัดซื้อถังขยะอันตราย เป็นถังขยะที่มีฝาปิด มีข้อความระบุ ขยะอันตราย ก็เป็นมาตรฐาน ตามนโยบายการจัดการทางด้านของเสีย มลพิษ สิ่งแวดล้อมที่จังหวัดให้ความสำคัญ และเน้นย้ำถึงการจัดการดังกล่าว ครับ






	นายรณรงค์  เกื้อสังข์
ส.อบต. ม.1
	ท่านประธานสภาฯ ส.อบต ชะอวด ทุกท่าน
การจัดทำงบประมาณฯ พ.ศ.2559 เป็นแบบงบสมดุล รายรับ รายจ่ายเท่ากัน
- ในรายละเอียดการตั้งจ่าย สำนักปลัด อบต. หมวดค่าใช้สอย 4.2 ประเภทรายจ่ายเพื่อบำรุงรักษา หรือ ซ่อมแซมทรัพย์สิน และ 5.7 ประเภทรายจ่าย เพื่อจัดหาสิ่งของที่ใช้ในการซ่อมแซมบำรุงรักษาทรัพย์สินฯ ตั้งไว้ 
50,000 บาท ซ้ำซ้อนกันหรือไม่ และค่าใช้จ่ายการจัดงานวันเฉลิมพระชนพรรษา 12 สิงหาคม 2559 20,000 บาท ซึ่งปีงบฯ พ.ศ.2558 จะตั้งไว้ในส่วนการศึกษา
- หน่วยงานกองช่าง ค่าจัดซื้อพัดลมชนิดแขวนติดผนังตัวละ 2,000 บาท ราคาจะสูงไป เทียบราคาทั่วไป ส่วนรายละเอียดรายการต่างๆ ก็เหมาะสมแล้ว

	นายจรัส   นิลทะรัตน์
หัวหน้าสำนักปลัด
	ท่านประธานสภาฯ ส.อบต ชะอวด ทุกท่าน
ขออนุญาตชี้แจงตามที่ท่านสมาชิกสภาฯ ตั้งข้อสังเกต
- การตั้งงบฯ บำรุงรักษา ซ่อมแซมทรัพย์สิน จะแยกตั้งคนละหมวดรายจ่าย 
ข้อ 4.2 หมวดค่าใช้สอย จะเป็นลักษณะส่งร้านซ่อม ส่วนหมวดค่าวัสดุ 5.7 จะมีลักษณะซื้อมาซ่อมเอง ซื้อมาเปลี่ยนเอง ตามแนวทางการจำแนกประเภทรายจ่ายตามงบประมาณของท้องถิ่น ครับ 

	นายโชคดี  แพรกทอง
ส.อบต. ม.5
	ท่านประธานสภาฯ ส.อบต ชะอวด ทุกท่าน
ผมมีข้อสังเกต การตั้งงบฯ ระหว่างสำนักปลัด กับ ส่วนการศึกษา ตั้งค่าจัดซื้อกล้องถ่ายรูปที่มีคุณสมบัติประเภทเดียวกัน เหมือนกันน่าจะจัดซื้อเพียงตัวเดียว

	นางเพ็ญศรี  ดวงจันทร์
หัวหน้าส่วนการศึกษา
	ท่านประธานสภาฯ ส.อบต ชะอวด ทุกท่าน
ในส่วนการศึกษา จะมีกิจกรรม การจัดงานตลอด เช่น งานประเพณี กีฬาประจำปี กีฬาอำเภอฯลฯ จำเป็นจะต้องใช้ประกอบกิจกรรมดังกล่าว และ
อีกหลายอย่าง ซึ่งมีความสำคัญต้องดำเนินการ 

	นายจรัส   นิลทะรัตน์
หัวหน้าสำนักปลัด
	ท่านประธานสภาฯ ส.อบต ชะอวด ทุกท่าน
ในสำนักปลัด ก็มีความจำเป็นต้องใช้ภาพประกอบกิจกรรมการดำเนินงาน บางครั้งจะต้องใช้ออกพื้นที่การทำประชาคมของทุกหมู่บ้าน การรายงานผลงานต่างๆ ต้องใช้ภาพประกอบ และส่วนอื่นๆ กองช่างและกองคลัง
ก็นำไปใช้ได้ จะเป็นการสร้างความพร้อม และเพียงพอต่อการดำเนินงานของ อบต.ครับ

	นายโชคดี  แพรกทอง
ส.อบต. ม.5
	ท่านประธานสภาฯ ส.อบต ชะอวด ทุกท่าน
ในกองช่าง โครงการตีเส้นจราจร จุดตัดผ่านทางรถไฟ
- สายทางเข้าอำเภอชะอวด สภาพผิวจราจรขรุขระ น่าจะทำไม่ได้
- ส่วนอีก 2 จุด เป็นทางตัดลักผ่านทางรถไฟ ทำได้หรือไม่ และไฟกระพริบ 
เรามีตรงจุดตัดผ่าน แต่ไม่ซ่อมแซม ใช้การไม่ได้ ขอตั้งข้อสังเกตเพื่อการพิจารณาด้วยครับ



	นายวิเชียร  สงเสน
ประธานสภาฯ
	เชิญท่านนายก อบต. ครับ

	นายบุญฤทธิ์  แคล้วแก้ว
นายกอบต. ชะอวด
	ท่านประธานสภาฯ ส.อบต ชะอวด ทุกท่าน
- การทำเครื่องหมายจราจร พร้อมป้ายเตือนทางตัดผ่านทางรถไฟ ทั้ง 3 จุด เพื่อความปลอดภัยในชีวิต และทรัพย์สิน ซึ่งจากการเกิดกรณีรถไฟชนทับรถวิ่งตัดผ่านถนนรถไฟหลายครั้ง ก็มีหนังสือแจ้ง อปท. ให้พิจารณาดำเนินการป้องกันทางตัดผ่าน ทางเข้าอำเภอชะอวด ก็ต้องซ่อมผิวจราจรก่อนดำเนินการ
- ส่วนรายการอื่น ที่สมาชิกสภาฯ ตั้งข้อสังเกต เช่น เรื่องการตั้งจัดซื้อกล้องถ่ายรูป ก็ถือว่าจำเป็นและผมขอทำความเข้าใจกับสมาชิกสภาฯ ทุกท่าน 
การจัดทำงบประมาณ โครงการต่างๆ จะต้องบรรจุไว้ในแผนพัฒนา ฉะนั้น โอกาสต่อไปจะต้องให้ความสำคัญ ในขั้นตอนการจัดทำประชาคม ที่จะต้องดูรายละเอียดต่างๆ ให้เรียบร้อย และหลังจากนี้ผมเองมีแนวคิด จะขอจ่ายขาดเงินสะสม เพื่อแก้ไขปัญหาความเดือนร้อนของประชาชนทุกหมู่บ้าน ซึ่งบางหมู่บ้านอาจไม่มีโครงการในร่างข้อบัญญัติงบฯ พ.ศ.2559 ก็จะพิจารณาดำเนินการกันต่อไป ครับ

	นายวิเชียร  สงเสน
ประธานสภาฯ
	เชิญท่านสมาชิกสภาฯ ใครจะขออภิปรายอีกหรือไม่
เมื่อไม่มี ก็จะดำเนินการขอมติสภาฯ วาระที่ 1 ขั้นรับหลักการแห่งร่างข้อบัญญัติงบประมาณฯ พ.ศ.2559 โดยใช้วิธีเปิดเผย ยกมือขึ้นเหนือศีรษะ

	องค์ประชุม
	- ครบถ้วน จำนวน 20 คน
- ต่อไปขอถามมติที่ประชุม ใครรับหลักการฯ ให้ยกมือขึ้นครับ


	มติที่ประชุม
	รับหลักการฯ เป็นเอกฉันท์ (เวลา 12.00 น.)
- ขอพักการประชุม 10 นาที ครับ


	นายวิเชียร  สงเสน
ประธานสภาฯ
	ต่อไป เมื่อรับหลักการแห่งร่างข้อบัญญัติงบประมาณฯ พ.ศ.2559 สภาฯ จะต้องตั้งคณะกรรมการแปรญัตติฯ กำหนดเวลาเสนอคำแปรญัตติฯ และกำหนดระยะเวลาพิจารณาคำแปรญัตติฯ
1. สภาฯ ตั้งคณะกรรมการแปรญัตติฯ
- เป็นคณะกรรมการสภา ฯ สามัญ เลือกจากสมาชิกสภาฯ ไม่น้อยกว่า 3 คน ไม่เกิน 7 คน
- ผู้รับรองไม่น้อยกว่า 2 คน
- เลือกทีละตำแหน่ง จนครบตามจำนวนที่กำหนด
- ใช้วิธีเปิดเผย ยกมือขึ้นพ้นศีรษะ
เชิญสมาชิกสภาฯ เสนอตั้งคณะกรรมการแปรญัตติฯ จำนวนกี่คน

	นายเล็ก  สุขเนาวรัตน์
ส.อบต. ม.1
	ผมขอเสนอจำนวน 5 คน ครับ




	นายวิเชียร  สงเสน
ประธานสภาฯ
	ขอผู้รับรองด้วยครับ
1. นายรณรงค์  เกื้อสังข์    ส.อบต.ม.1
2. นายเสถียร  วันรัตน์      ส.อบต.ม.3
· ไม่ทราบท่านใด จะเสนอเป็นอื่นบ้าง เชิญครับ
· เมื่อไม่มี จะขอมติสภาฯ ใครเห็นชอบตั้งคณะกรรมการแปรญัตติฯ จำนวน 5 คน ขอให้ยกมือครับ


	มติที่ประชุม
	เห็นชอบเป็นเอกฉันฑ์
- ต่อไปจะเลือกกรรมการทีละตำแหน่ง จนครบทั้ง 5 ตำแหน่ง เชิญเสนอกรรมการคนที่ 1 ครับ


	
นายเล็ก  สุขเนาวรัตน์
ส.อบต. ม.1
	กรรมการคนที่ 1
ขอเสนอ นายรณรงค์  เกื้อสังข์    ส.อบต.ม.1


	นายวิเชียร  สงเสน
ประธานสภาฯ
	ขอผู้รับรองด้วยครับ
1. นายสุวิทย์  รักรอดส.อบต. ม.7
2. นายโชคดี  แพรกทองส.อบต. ม.5
· ไม่ทราบท่านใด จะเสนอคนอื่นอีก เชิญครับ
· เมื่อไม่มี ถือว่า นายรณรงค์  เกื้อสังข์  เป็นกรรมการคนที่ 1
· ต่อไปเชิญเสนอกรรมการคนที่ 2 ครับ


	
นายรณรงค์  เกื้อสังข์
ส.อบต. ม.1
	กรรมการคนที่ 2
ผมขอเสนอ นายโชคดี  แพรกทองส.อบต. ม.5


	นายวิเชียร  สงเสน
ประธานสภาฯ
	ขอผู้รับรองด้วยครับ
1. นายประภาศ  อินทร์ศวรส.อบต. ม.4
2. นายนิพนธ์  สุขขนานส.อบต. ม.3
· ไม่ทราบท่านใด จะเสนอคนอื่นอีกหรือไม่ เชิญครับ
· เมื่อไม่มี ถือว่า นายโชคดี  แพรกทอง เป็นกรรมการคนที่ 2
· ต่อไปเชิญเสนอกรรมการคนที่ 3 เชิญครับ









	
นายภิรมย์  นนทเสน
ส.อบต. ม.8
	กรรมการคนที่ 3
ขอเสนอ นายเสถียร  วันรัตน์ส.อบต.ม.3


	นายวิเชียร  สงเสน
ประธานสภาฯ
	ขอผู้รับรองด้วยครับ
1. นางสุจินต์  ทองอำนาจส.อบต. ม.6
2. นายธนากร  อุ่นสุขส.อบต. ม.9
· ไม่ทราบท่านใด จะเสนอคนอื่นอีกบ้างครับ
· เมื่อไม่มี ถือว่า นายเสถียร  วันรัตน์ เป็นกรรมการคนที่ 3
· ต่อไปเลือกกรรมการคนที่ 4 เชิญเสนอครับ


	
นางสุจินต์  ทองอำนาจ
ส.อบต. ม.6
	กรรมการคนที่ 4
ขอเสนอ นายปรีดี  จันทร์แก้ว  ส.อบต.ม.2


	นายวิเชียร  สงเสน
ประธานสภาฯ
	ขอผู้รับรองด้วยครับ
1. นายภิรมย์  นนทเสนส.อบต. ม.8
2. นายโสพล  สงสว่างส.อบต. ม.8
· ไม่ทราบมีใครจะเสนอคนอื่นอีกบ้าง เชิญครับ
· เมื่อไม่มี ถือว่า นายปรีดี  จันทร์แก้ว เป็นกรรมการคนที่ 4
· ต่อไปเลือกกรรมการคนที่ 5 เชิญเสนอครับ


	
นายสุวิทย์  รักรอด
ส.อบต. ม.7
	กรรมการคนที่ 5
ขอเสนอ นายประไพ  คงทอง  ส.อบต.ม.2


	นายวิเชียร  สงเสน
ประธานสภาฯ














นายวิเชียร  สงเสน
ประธานสภาฯ
	ขอผู้รับรองด้วยครับ
1. นายเสถียร  วันรัตน์ส.อบต. ม.3
2. นายสมบูรณ์  จันทร์แก้วส.อบต. ม.7
· ไม่ทราบมีใครจะเสนอคนอื่นอีกบ้าง เชิญครับ
· เมื่อไม่มี ถือว่า นายประไพ  คงทอง เป็นกรรมการคนที่ 5ครบทั้ง 
5 ตำแหน่ง ครับ









2.  สภาฯ กำหนดเวลาเสนอคำแปรญัตติฯ
· ต่อไปสภาฯ จะต้องกำหนดเวลาเสนอคำแปรญัตติ ต้องไม่น้อยกว่า 24 ชั่วโมง นับแต่รับหลักการฯ เชิญเสนอและขอผู้รับรองครับ

	นายโชคดี  แพรกทอง
ส.อบต. ม.5
	ขอเสนอนับแต่รับหลักการฯ เวลา 12.00 น. จนถึงวันที่ 17 สิงหาคม 2558 เวลา 16.00 น.

	นายวิเชียร  สงเสน
ประธานสภาฯ
	ขอผู้รับรองด้วยครับ
1. นายประภาส  แนมใส     ส.อบต. ม.10
2. นายรณรงค์  เกื้อสังข์ส.อบต. ม.1
· ไม่ทราบมีใครจะเสนอเป็นอย่างอื่นบ้าง เชิญครับ
· เมื่อไม่มี จะขอมติสภาฯ ใครเห็นชอบตามเสนอ ขอให้ยกมือ ครับ


	มติที่ประชุม
	เห็นชอบเป็นเอกฉันท์


	
นายวิเชียร  สงเสน
ประธานสภาฯ
	3.  สภาฯ กำหนดระยะเวลาพิจารณาคำแปรญัตติฯ
· ต่อไปกำหนดระยะเวลาพิจารณาคำแปรญัตติฯ จะกำหนดกี่วัน และจะต้องกำหนดเวลาสิ้นสุดด้วย เชิญสมาชิกสภาฯ เสนอครับ

	นายโชคดี  แพรกทอง
ส.อบต. ม.5
	ขอเสนอกำหนด วันที่ 19 – 20 สิงหาคม 2558 จนถึงเวลา 12.00 น.

	นายวิเชียร  สงเสน
ประธานสภาฯ
	ขอผู้รับรองด้วยครับ
1. นายเล็ก  สุขเนาวรัตน์ส.อบต. ม.1
2. นายเสถียร  วันรัตน์ส.อบต. ม.3
· ไม่ทราบใครจะเสนอเป็นอย่างอื่นบ้าง เชิญครับ
· เมื่อไม่มี จะขอมติสภาฯ ใครเห็นชอบตามเสนอ ขอให้ยกมือ ครับ


	มติที่ประชุม
	เห็นชอบเป็นเอกฉันท์


	นายคำนึง  จันทร์คง
เลขานุการสภาฯ
	ขออนุญาตท่านประธานฯ ในการประชุมของคณะกรรมการแปรญัตติครั้งแรก เป็นหน้าที่ของเลขานุการสภาฯ จึงขออนุญาต แจ้งนัดประชุมของคณะกรรมการแปรญัตติฯ (ครั้งแรก) หลังปิดการประชุมวันนี้ ณ ห้องประชุมแห่งนี้ครับ

	นายวิเชียร  สงเสน
ประธานสภาฯ
	ก็ขอเชิญคณะกรรมการแปรญัตติทั้ง 5 ท่านร่วมประชุม เพื่อเลือกประธาน และเลขานุการคณะกรรมการแปรญัตติหลังปิดการประชุมแห่งนี้ครับ


	ระเบียบวาระที่ 4
	เรื่องอื่นๆ

	นายวิเชียร  สงเสน
ประธานสภาฯ
	เชิญสมาชิกสภาฯ หมู่ที่ 10 ครับ




	นายประภาส  แนมใส
ส.อบต. ม.10
	ท่านประธานสภาฯ ส.อบต ชะอวด ทุกท่าน
ผมขออนุญาต พูดคุยถึงการดำเนินงานตามงบฯ พ.ศ.2558 ดังนี้
· การฝังท่อระบายน้ำ (หลังร้านกี่) ถนนสายชมพูนุช และถนนสายทุ่งลงเรือ กับ ถนนลาดยางช่วงรอยต่อ ช่วยเทคอนกรีต ขึ้นลงลำบาก จะได้ทำหรือไม่ เพราะตอนนี้ในหมู่ที่ 10 เขาบอกว่าถ้า อบต. ทำ ชอบทำขาดๆ ไม่เสร็จ
· การจัดทำงบประมาณฯ พ.ศ.2559 จะเห็นว่าในการจัดทำโครงการต่างๆ มีเกือบทุกหมู่บ้าน แต่สำหรับหมู่ที่ 10 ไม่มีเลย ซึ่งตอนจัดทำประชาคมตำบล ตัวแทนจากหมู่ที่ 10 พร้อมทั้งสมาชิกสภาฯ ตัวแทนประชาคม และผู้ใหญ่บ้าน ลำดับโครงการในแผนพัฒนาฯ ก็อยู่ในลำดับสำคัญ และผู้ช่วยช่างก็เข้าไปในพื้นที่จัดทำรายละเอียดประมาณการแล้ว แต่ไม่มีการตั้งงบฯ พ.ศ.2559
· การนำเสนอของบฯ ของศูนย์สงเคราะห์หมู่บ้าน ก็ทราบว่า มีเพียงหมู่เดียว ที่ไม่ส่งหนังสือขอรับงบประมาณฯ พ.ศ.2558 ทำอะไรครับ
ไม่ต้องรอ ผมขอพูดกับท่านประธานฯ ถึงการมีส่วนร่วมของงานส่วนรวมของ อบต. งานกีฬา งานประเพณีต่างๆ สมาชิกสภาฯ 
คนที่ไม่ให้ความร่วมมือไม่เคยมาร่วมกิจกรรม ควรจะมีมาตรการดำเนินการซึ่งจะเงียบเฉยไม่ได้ครับ

	นายทวี  ภารชาตรี
ส.อบต. ม.5
	ท่านประธานสภาฯ ส.อบต ชะอวด ทุกท่าน
โครงการก่อสร้างถนน คสล. สายเกาะกลาง หมู่ 5 ระยะทาง 510 เมตร ความจริง เป็นถนนที่อยู่ในหมู่ที่ 3 ด้วย ทั้งสองหมู่บ้านครับ

	นายบุญฤทธิ์  แคล้วแก้ว
นายกอบต. ชะอวด
	ท่านประธานสภาฯ ส.อบต ชะอวด ทุกท่าน
ผมขอนำเรียนในประเด็นต่างๆ ที่ท่านสมาชิกสภาฯ ได้เสนอพูดคุยมา ดังนี้
· การสนับสนุนงบฯ ศูนย์สงเคราะห์หมู่บ้านมีเพียงหมู่ที่ 1 ที่ยังไม่ส่งเอกสารขอรับการสนับสนุน กำลังเร่งดำเนินการให้อยู่แล้ว ครับ
· การก่อสร้างถนน คสล. ของปีงบฯ พ.ศ.2558 ขณะนี้ กองช่างกำลังจัดทำแผนปฏิบัติการก่อสร้างที่จะดำเนินการเองทุกสาย ฉะนั้น การฝังท่อและการทำถนน ในหมู่ที่ 10 ก็จะรองรับดำเนินการช่วงเดียวกัน
· การทำงาน การปฏิบัติหน้าที่ของผม จะมองในภาพรวม ไม่ยึดติดที่ตัวบุคคล และให้ความสำคัญกับแผนพัฒนา ส่วนถนน คสล. หมู่ที่ 10จริงแล้วไปตกตอนประชุมรวมผู้บริหาร ปลัด รองปลัด และหัวหน้าหน่วยงานทุกหน่วยงาน จะพิจารณาดูรายละเอียดทั้งหมด แต่เกิดผิดพลาด เข้าใจสายถนนคลาดเคลื่อน มีการติงว่า ถนนนั้นยังไม่อุทิศเป็นสาธารณะ ก็ตัดไป แต่ผมก็จะมีแนวทางการดำเนินการให้ต่อไป อย่าใช้การประท้วงเรียกร้อง จะไม่เป็นผลดี หรือจะให้ผมไปชี้แจงเหตุผลในหมู่บ้าน ก็ยินดี จะได้รับฟัง รับรู้ในภาพรวม
· การก่อสร้างบ้านท้องถิ่นไทย ได้มีหนังสือยกเลิกไปแล้วก่อนหน้านี้ 
จึงไม่ตั้งงบฯ ดำเนินการในปีงบฯ พ.ศ.2559
· การจัดซื้อปุ๋ยเคมีให้เกษตรกร เป็นนโยบายที่ผมคิดให้กับชาวบ้านเกษตรกรโดยรวมทั้งพื้นที่ ได้รับประโยชน์ทั่วกัน แต่ก็มีบางส่วนไม่พอใจ ผมเองไม่มีนอกไม่มีในการทุจริต ครับ

	นายเล็ก  สุขเนาวรัตน์
ส.อบต. ม.1
	ท่านประธานสภาฯ ส.อบต ชะอวด ทุกท่าน
ขอแจ้งไฟฟ้าสาธารณะ ถนนสายกลางของ หมู่ที่ 1 บางครั้ง สายถึง 9 โมงเช้า ไฟยังไม่ดับ และตรงทางแยกเข้าถนนสายโรงน้ำแข็ง หมู่ 1 เป็นจุดอับเป็นมุมบ้านมองเห็นยาก เหตุเกิดบ่อยควรติดตั้งกระจกโค้ง ครับ

	นายประภาส  แนมใส
ส.อบต. ม.10
	ท่านประธานสภาฯ ส.อบต ชะอวด ทุกท่าน
ตามที่ผมพูด ไม่ใช่จะมีการประท้วง เพียงแต่ทำความเข้าใจร่วมกัน ครับ

	นายรณรงค์  เกื้อสังข์
ส.อบต. ม.1
	ท่านประธานสภาฯ ส.อบต ชะอวด ทุกท่าน
· ถนนสายโคกรัก 1 และ 2 หมู่ที่ 1 มีบ้านบดบังเป็นมุมอับ มองเห็นยาก และถนนสายแยกไป ช.ว. ตรงจงรักษ์ฟาร์ม หมู่ 9 ก็มีเหตุเกิดบ่อย ก็ควรติดตั้งกระจกโค้ง ช่วยการมองเห็นได้
· ต้องขอบคุณท่านนายกฯ ที่ได้ไปดูปัญหาน้ำทิ้งบนถนนสายโคกรัก หน้าโรงน้ำแข็ง และการขุดลอกคูระบายน้ำ ถนนสายหน้า ธ.ก.ส. 
ช่วยดูและดำเนินการให้ด้วย ครับ

	นายภิรมย์  นนทเสน
ส.อบต. ม.8
	ท่านประธานสภาฯ ส.อบต ชะอวด ทุกท่าน
เรื่องไฟกระพริบ สัญญาณจราจร ที่ติดตั้งไว้ ควรซ่อม โดยเช็คดูก่อน อุปกรณ์ยังใช้ได้ ตรงจุดตัดรถไฟทางเข้าอำเภอชะอวด ตรวจดูแล้วเพียงขัดขี้เกลือออกใช้ได้

	นายจรุง ปิยวิทย์
ส.อบต. ม.9
	ท่านประธานสภาฯ ส.อบต ชะอวด ทุกท่าน
· หมู่ที่ 9 โครงการก่อสร้างบ้านเอื้ออาทร ส่งโครงการขอรับมาแล้ว 
จะได้เมื่อไหร่
· วัสดุหินคลุก จัดซื้อหรือยัง และดำเนินการเมื่อไหร่
· ถนนลาดยาง สายหน้าโรงเรียน ช.ว. ฝากนายกฯ จ่ายขาดเงินสะสม ลาดยาง เพราะถนนลำบากต่อการสัญจรของนักเรียน ชาวบ้านทั่วไป ได้หรือไม่ ถ้าไม่ได้ จะบอกชาวบ้านไม่ต้องรอ

	นายวิเชียร  สงเสน
ประธานสภาฯ
	ให้เลขานุการสภาฯ ชี้แจงการดำเนินการโครงการบ้านท้องถิ่นไทย

	นายคำนึง  จันทร์คง
เลขานุการสภาฯ
	ท่านประธานสภาฯ ส.อบต ชะอวด ทุกท่าน
ตามหนังสือ กรมส่งเสริมการปกครองท้องถิ่น ที่ มท.0891.4/ว1298
28 มิถุนายน 2554 เรื่องการดำเนินงาน โครงการบ้านท้องถิ่นไทย
เทิดไท้องค์ราชัน 84 พรรษา เป็นโครงการเทิดทูนสถาบันพระมหากษัตริย์ 
โดยขอความร่วมมือให้ อปท. ก่อสร้าง ซ่อมแซมที่อยู่อาศัยให้กับประชาชนผู้ด้อยโอกาส ผู้ยากไร้ และผู้ยากจน ในโอกาสที่พระบาทสมเด็จพระเจ้าอยู่หัวเจริญพระชนมายุ ครบ 84 พรรษา ในวันที่ 15 ธันวาคม 2554 โดยกำหนดเป็นโครงการต่อเนื่อง 3 ปี งบประมาณฯ พ.ศ.2552 – 2554 ฉะนั้นโครงการดังกล่าวจึงสิ้นสุดไปแล้วครับ

	นายบุญฤทธิ์  แคล้วแก้ว
นายกอบต. ชะอวด
	ท่านประธานสภาฯ ส.อบต ชะอวด ทุกท่าน
ตามที่ สมาชิกสภาฯ หมู่ที่ 9 จะให้ดำเนินการเป็นถนนลาดยาง ถนนสายหน้าโรงเรียน ช.ว. พูดตรงว่า ผมก็มองความจำเป็น และลำดับสำคัญ แต่ไม่ถึงกับเดือดร้อน ก็จัดทำโครงการขอสนับสนุนงบประมาณ จากหน่วยงานอื่น
เหนือขึ้นไปแล้ว แต่ให้รับปากคงไม่ได้ จะเสียคำพูด เป็นผลเสียตามมาได้ ครับ

	นายวิเชียร  สงเสน
ประธานสภาฯ
	ท่านนายกฯ สมาชิกสภาฯ ทุกท่าน
จากการที่สมาชิกสภาฯ เสนอปัญหา ความต้องการและความเดือดร้อน 
ในประเด็น กรณีต่างๆ และนายกฯ ได้ชี้แจงการดำเนินการ ก็เป็นการมอง 
และการจัดการบริการสาธารณะให้กับประชาชนคนท้องถิ่นในภาพรวม และ ในกรณีที่ท่านสมาชิกสภาฯ ได้ติงพร้อมให้มีมาตรการของสภาฯ กับการไม่ให้ความร่วมมือในกิจกรรมต่างๆ ของ อบต. ที่เป็นภาพรวม การมีส่วนร่วมของสมาชิกสภาฯ ก็เป็นเพียงบางคนบางหมู่บ้าน ที่จะต้องมีความสำนึก เป็นการไม่ให้เกียรติกับตัวเขาเอง และชาวบ้านที่เลือกเขามา ผมเองไม่สามารถบังคับได้ ครับ
· ไม่ทราบใครมีเรื่องอะไรอีกบ้าง เมื่อไม่มีสำหรับวันนี้ ต้องขอขอบคุณท่านนายก อบต. ท่านสมาชิกสภาฯ ผู้บริหารฯ และผู้เข้าร่วมการประชุมทุกท่าน ขอปิดการประชุมครับ

	ปิดประชุม
	เวลา 13.45 น.

	
	

	
	



คำนึง     จันทร์คง
(นายคำนึง     จันทร์คง)
ปลัดองค์การบริหารส่วนตำบลชะอวด
เลขานุการสภาองค์การบริหารส่วนตำบลชะอวด
